b'\n_START_ARTICLE_\nRecirkulacija izpu\xc5\xa1nega plina\n_START_PARAGRAPH_\nRecirkulacija izpu\xc5\xa1nega plina (ang. Exhaust Gas Recirculation - EGR) je tehnologija, ki zmanj\xc5\xa1uje emisije du\xc5\xa1ikovih oksidov - NO\xe2\x82\x93 pri bencinskih in dizelskih motorjih. Deluje tako, da po\xc5\xa1lje del izpu\xc5\xa1nih plinov nazaj cilinder (zgorevalno komoro). Pri bencinski motorjih ta inertni izpuh izpodrine nekaj zgorevalne snovi. Pri dizelskih pa izpodrine nekaj odve\xc4\x8dnega kisika. NO\xe2\x82\x93 se pojavi, ko je me\xc5\xa1anica du\xc5\xa1ika in kisika izpostavljena visoki temperaturi. Ni\xc5\xbeja v zgorevalni komori tako zmanj\xc5\xa1a NO\xe2\x82\x93 emisije, s tem se sicer malo zmanj\xc5\xa1a izkoristek motorja. Ve\xc4\x8dina modernih motorjev uporablja za doseganje emisijskih standarov tehnologijo EGR. Novej\xc5\xa1i motorji na direktni vbrizg imajo zaradi ve\xc4\x8djih temperatur zgorevanja ve\xc4\x8dje emisije NO\xe2\x82\x93 kot npr. vplinja\xc4\x8d ali pa starej\xc5\xa1i dizli na indirektni vbrizg. Zato so potrebne re\xc5\xa1itve, kot je EGR ali pa katalizator. Starej\xc5\xa1i motorji niso uporabljali EGR.\n_START_SECTION_\nZgodovina\n_START_PARAGRAPH_\nPrvi EGR sistemi so bili precej nedodelani in preprosti, nekateri so imeli \xc5\xa1obo, ki je vbrizgala izpu\xc5\xa1ni plin v vstopni zrak, vedno ko je motor deloval. Zaradi tega je bil te\xc5\xbeak zagon, motor je deloval grobo v prostem teku, poraba je bila ve\xc4\x8dja in motor je imel slab\xc5\xa1e zmogljivosti.  Leta 1973 so uvedli ventil, ki je dovajal izpuh samo pod dolo\xc4\x8denimi pogoji. Z leti so EGR sistemi postali bolj sofisticirani. Chryslerjev sistem "Coolant Controlled Exhaust Gas Recirculation" iz leta 1973 je imel temperaturni senzor na ventilu, ki je bil zaprt, dokler ni motor dosegel delovne temperature. NOx se po navadi ne pojavi pri mrzlem motorju ob zagonu. Bolj sofisticirani ventili so dovajali izpuh samo, ko so bili pogoji za formacijo NOx. Ve\xc4\x8dina motorjev uporablja EGR zaradi emisij, vendar so mo\xc5\xbene tudi izjeme npr. motor Chrysler Pentastar.\n_START_SECTION_\nV dizelskih motorjih\n_START_PARAGRAPH_\nV modernih dizlih, se EGR izpuh hladi v izmenjevalnku toplote, s tem se pove\xc4\x8da koli\xc4\x8dina EGR izpuha. Dizelski motorji niso tako zahtevni glede v\xc5\xbeiga, kot motorji na sve\xc4\x8dke. Ker dizli delujejo na revnih me\xc5\xa1anicah, je prisoten vi\xc5\xa1ek zraka. Lahko se dovaja celo do 50% EGR izpuha, ko je motor v prostem teku in je vi\xc5\xa1ek zraka. Recirkulirani izpuh lahko pove\xc4\x8da obrabo motorja, ko partikulati pridejo preko cilindrskih obro\xc4\x8dev v olje.'